rejauldu/bengali-wikipedia huggingface dataset:
৮ জানুয়ারি ২০১৪   কপিরাইট তদন্ত (ম্যানুয়্যাল নিবন্ধ ট্যাগিং)  :কালি ([ history] · [ last edit] · rewrite) from http://www.prothom-alo.com/pachmisheli/article/39246. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)   20px Article cleaned by investigator or others. No remaining infringement.  --যুদ্ধমন্ত্রী (আলাপ) ২২:০৯, ১০ জানুয়ারি ২০১৪ (ইউটিসি)  :চিত্রা উড়ন্ত টিকটিকি ([ history] · [ last edit] · rewrite) from http://www.prothom-alo.com/bangladesh/article/94198. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)  20px তদন্তকারী বা অন্যান্যদের দ্বারা নিবন্ধ পরিষ্কার করা হয়েছে কোন লঙ্ঘন অবশিষ্ঠ নেই।  --যুদ্ধমন্ত্রী (আলাপ) ১৮:৫৩, ১২ জানুয়ারি ২০১৪ (ইউটিসি)  :ছোট নাটাবটের ([ history] · [ last edit] · rewrite) from http://www.prothom-alo.com/bangladesh/article/59242. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)  20px তদন্তকারী বা অন্যান্যদের দ্বারা নিবন্ধ পরিষ্কার করা হয়েছে কোন লঙ্ঘন অবশিষ্ঠ নেই।  --যুদ্ধমন্ত্রী আলাপ ১৪:০৫, ২৬ জুন ২০১৫ (ইউটিসি) :জেজমিন ([ history] · [ last edit] · rewrite) from http://www.nagorikblog.com/node/5037. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)  20px তদন্তকারী বা অন্যান্যদের দ্বারা নিবন্ধ পরিষ্কার করা হয়েছে কোন লঙ্ঘন অবশিষ্ঠ নেই।  --যুদ্ধমন্ত্রী আলাপ ১৪:০৫, ২৬ জুন ২০১৫ (ইউটিসি) :দেশি চাঁদিঠোঁট ([ history] · [ last edit] · rewrite) from http://www.prothom-alo.com/bangladesh/article/63487. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)  20px তদন্তকারী বা অন্যান্যদের দ্বারা নিবন্ধ পরিষ্কার করা হয়েছে কোন লঙ্ঘন অবশিষ্ঠ নেই।  --যুদ্ধমন্ত্রী আলাপ ১৪:০৫, ২৬ জুন ২০১৫ (ইউটিসি) :দেশি শুমচা ([ history] · [ last edit] · rewrite) from http://archive.prothom-alo.com/detail/date/2012-06-07/news/263925. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)  20px তদন্তকারী বা অন্যান্যদের দ্বারা নিবন্ধ পরিষ্কার করা হয়েছে কোন লঙ্ঘন অবশিষ্ঠ নেই।  --যুদ্ধমন্ত্রী আলাপ ১৪:০৫, ২৬ জুন ২০১৫ (ইউটিসি) :সাত ডোরা (প্রজাপতি) ([ history] · [ last edit] · rewrite) from http://www.prothom-alo.com/bangladesh/article/88996. --যুদ্ধমন্ত্রী (আলাপ) ১৩:২৩, ৯ জানুয়ারি ২০১৪ (ইউটিসি)  20px তদন্তকারী বা অন্যান্যদের দ্বারা নিবন্ধ পরিষ্কার করা হয়েছে কোন লঙ্ঘন অবশিষ্ঠ নেই।  --যুদ্ধমন্ত্রী আলাপ ১৪:০৫, ২৬ জুন ২০১৫ (ইউটিসি)
কলমা ইউনিয়ন বাংলাদেশের ঢাকা বিভাগের কিশোরগঞ্জ জেলার অষ্টগ্রাম উপজেলার একটি ইউনিয়ন।   আয়তন ও জনসংখ্যা   অষ্টগ্রাম উপজেলার সবচেয়ে বেশি শিক্ষার হার কলমা ইউনিয়নে। তবে শিক্ষার হার সঠিকভাবে জানা যায় নি।  উক্ত ইউনিয়নে রয়েছে ১টি মাধ্যমিক (এমপিও) বিদ্যালয় ও ১০ সরকারি প্রাথমিক বিদ্যালয়। এদের মধ্যে উল্লেখ্যযোগ্য হলো- মোহনতলা উচ্চ বিদ্যালয়,বাজুরী। সাপান্ত সপ্রাবি,চন্ডিপুর সপ্রাবি,বাজুরী সপ্রাবি, হালালপুর সপ্রাবি,কলমা সপ্রাবি ইত্যাদি।   দর্শনীয় স্থান  কলমা ইউনিয়নের কাকুরিয়া গ্রামে একটি সুবিশাল জলাবন রয়েছে। যা উক্ত উপজেলায় 'সুন্দরবন' নামে খ্যাত এবং এখানে বসবাসরত হিন্দু সম্প্রদায়ের কাছে 'কাকুরিয়া চণ্ডীতলা' নামেও অবহিত আছে। এছাড়া মোহনতলা বাজুরীতে সুপ্রাচীনকাল থেকে পূজিত 'শালগ্রাম' এবং পাশেই একটি নিতাই গৌর মন্দিরও আছে (আরেকটি মন্দির নির্মিতব্য)। গ্রীষ্মকালে বিশাল হাওড়ে পাকা ধানের জমি আর ভুট্টা গাছের সারি এই ইউনিয়নকে সৌন্দর্যে মণ্ডিত করে।   উল্লেখযোগ্য ব্যক্তিত্ব  ১। নিত্যনন্দ দাস,প্রাক্তন সাংসদ।   জনপ্রতিনিধি  চেয়ারম্যাননির্ধারিত মেয়াদকালপাঁচ বছর (২০২২-২০২৭)ওয়ার্ড নংওয়ার্ড সদস্যসংরক্ষিত সদস্য০১০২০৩০৪০৫০৬০৭০৮০৯   আরও দেখুন    কিশোরগঞ্জ জেলা  ঢাকা বিভাগ   তথ্যসূত্র   বিষয়শ্রেণী:অষ্টগ্রাম উপজেলার ইউনিয়ন
সুসান্নাহ ক্ল্যাপ (জন্ম ১৯৪৯) একজন ব্রিটিশ লেখক, যিনি ১৯৯৭ সাল থেকে দ্য অবজারভারের থিয়েটার সমালোচক এবং বিবিসি রেডিও ৩ নাইটওয়েভস অনুষ্ঠানের একজন অবদানকারী। Bloomsbury author page  ক্ল্যাপ ব্রিস্টল বিশ্ববিদ্যালয়ে ইংরেজি পড়েন, যেখানে তার একজন শিক্ষক ছিলেন ক্রিস্টোফার রিক্স।  কেরিয়ারের প্রথম দিকে প্রকাশক জোনাথন কেপের একজন সম্পাদক, ক্ল্যাপ লন্ডন রিভিউ অফ বুকস- এর প্রতিষ্ঠাতা ছিলেন, যেখানে তিনি সহকারী সম্পাদক ছিলেন।  তিনি ব্রুস চ্যাটউইন এবং অ্যাঞ্জেলা কার্টার সম্পর্কে বইয়ের লেখক এবং উভয় লেখকের সম্পত্তির সাহিত্য নির্বাহক। Clapp's page on RCW agency website   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী থিয়েটার সমালোচক বিষয়শ্রেণী:দি অবজার্ভারের ব্যক্তি
thumb|220px|ভেক্টর গ্রাফিক্স ও র‌্যাস্টার গ্রাফিক্সের পার্থক্য। মূল ভেক্টর-ভিত্তিক ছবিটি বামে আছে। উপরে ডানে ছবিটির ৭ গুণ ভেক্টর বিবর্ধিত রূপ এবং নিচে ডানে একই ৭ গুণ বিবর্ধিত বিটম্যাপ রূপ দেখানো হয়েছে। র‌্যাস্টার ছবি যেহেতু পিক্সেলভিত্তিক, তাই এটিকে বড় করলে পরিষ্কার দেখায় না, কিন্তু ভেক্টর-ভিত্তিক ছবিকে বড় করলে কোন ক্ষতি হয় না। ভেক্টর গ্রাফিক্স () (geometric modeling বা object-oriented graphics নামেও পরিচিত) হচ্ছে জ্যামিতিক প্রিমিটিভ যেমন বিন্দু, রেখা, বক্ররেখা, বহুভুজ, ইত্যাদির গাণিতিক সমীকরণ ব্যবহার করে কম্পিউটার গ্রাফিক্স এর ছবি উপস্থাপনের পদ্ধতি। এটি র‍্যাস্টার গ্ৰাফিক্সের চেয়ে ভিন্ন, যেখানে ছবিকে পিক্সেলের সমষ্টি হিসেবে উপস্থাপন করা হয়।  ভেক্টর গ্রাফিক্স তৈরি হয় অনেকগুলো ভেক্টরের সমন্বয়ে যেগুলোর অবস্থান কিছু নির্ণায়ক বিন্দুর সাহায্যে চিহ্নিত করা হয়। যে পটভূমিতে ভেক্টর গ্রাফিক্সটি উপস্থাপিত হবে তার X এবং Y অক্ষের নির্দিষ্ট অবস্থান দ্বারা এই নির্ণায়ক বিন্দুগুলি কে চিহ্নিত করা হয়। প্রতিটি বিন্দুর সাথে একটি ডাটাবেজও সংযুক্ত থাকে যা বিন্দুটির অবস্থান ও ভেক্টরের দিক সম্পর্কিত তথ্য ধারণ করে। ভেক্টরগুলিকে অনেক সময় পথ বা আঁচড় নামেও উল্লেখ করা হয়ে থাকে। ভেক্টরের দিক দ্বারা পথ বা ট্র্যাকের দিক নির্ধারিত হয়ে থাকে। প্রতিটি ট্র্যাক এর জন্য একটি রং, আকার, ঘনত্ব এবং উপাদান নির্ধারণ করা যায়। ছবির পটভূমির আকারের সাথে ফাইলের আকার কম বেশি হয় না, কারণ প্রতিটি বস্তুর সাথে কেবল কীভাবে সেই বস্তুটির ছবি স্ক্রীনে আঁকতে হবে সেই তথ্য থাকে যা স্ক্রীনের আকার নির্বিশেষে সব সময়ই এক হয়।   সাধারণ ধারণা  কম্পিউটারের পর্দায় যে ছবি প্রদর্শিত হয় তা তৈরি হয় পিক্সেল নামক ছোট ছোট চতুর্ভূজ কোষকে ছকে সাজিয়ে। পিক্সেল শব্দটি আসে Picture element যার অর্থ ছবির উপাদান। এই কোষ গুলোকে সাজিয়েই তৈরি হয় একটি ছবি। কোষগুলো যত ক্ষুদ্র ও বেশিসংখ্যক হয়, ছবির মান বা রেজোল্যুশন তত বেশি ভালো হয়। কিন্তু এত বেশি ছবি-কোষ এর তথ্য ধারণ করতে ফাইলের সাইজও তত বেশি হয়। অবশ্য, আধুনিক উপাত্ত সংরক্ষণের মাধ্যম গুলো গিগাবাইট থেকে টেরাবাইট পর্যন্ত তথ্য ধারণ করতে সক্ষম, ফলে ফাইল সাইজ সীমিত রাখার জন্য ছবির মান নিয়ে আপোস না করলেও চলে।  বিষয়শ্রেণী:কম্পিউটার গ্রাফিক্স বিষয়শ্রেণী:ভেক্টর গ্রাফিক্স বিষয়শ্রেণী:চিত্রলৈখিক নকশা প্রণয়ন বিষয়শ্রেণী:গ্রাফিক্স ফাইল ফরমেট বিষয়শ্রেণী:নকশা প্রণয়ন
__NOTOC____NOEDITSECTION__  </div>  </div> বিষয়শ্রেণী:উইকিপিডিয়া চাঘর   মহীন    যোগ দিয়েছেন: ১২:০৪, জুলাই ১৩, ২০১৩ (ইউটিসি)   Szilard     যোগ দিয়েছেন: ১৫:৫৯, ৫ সেপ্টেম্বর ২০২০ (ইউটিসি)   ঐশিক রেহমান   যোগ দিয়েছেন: ১৭:১৭, ৫ সেপ্টেম্বর ২০২০ (ইউটিসি)   RiazACU    যোগ দিয়েছেন: ২০:০৭, ৫ সেপ্টেম্বর ২০২০ (ইউটিসি)   Yahya   যোগ দিয়েছেন: ২০:৪৬, ৫ সেপ্টেম্বর ২০২০ (ইউটিসি)   MdsShakil   যোগ দিয়েছেন: ০৬:৪৩, ২৮ জানুয়ারি ২০২২ (ইউটিসি)   Abazizfahad   যোগ দিয়েছেন: ১৭:৩৬, ৩১ মার্চ ২০২৩ (ইউটিসি)   Rifat008   যোগ দিয়েছেন: ২০:৩০, ১৯ জানুয়ারি ২০২৪ (ইউটিসি)   Ishtiak Abdullah   যোগ দিয়েছেন: ১৬:৩২, ১৪ জুন ২০২৪ (ইউটিসি)   মোহাম্মদ জনি হোসেন    যোগ দিয়েছেন: ১৬:৩৭, ১৪ জুন ২০২৪ (ইউটিসি)
হল জাপানের বৃহত্তম দ্বীপ হোনশুর একটি ভৌগোলিক অঞ্চল।Nussbaum, Louis-Frédéric. (2005). "Kantō" in  বৃহত্তর টোকিও মহানগর অঞ্চল সমেত সাতটি প্রশাসনিক অঞ্চল এই ভৌগোলিক অঞ্চলের অন্তর্গত, যথা: গুন্‌মা, তোচিগি, ইবারাকি, সাইতামা, টোকিও, চিবা এবং কানাগাওয়া। কান্তোও অঞ্চলের ভৌগোলিক সীমার প্রায় ৪৫% কান্তোও সমভূমির অন্তর্গত। অবশিষ্ট অংশ পর্বতময়। জাপান স্ট্যাটিস্টিক্স ব্যুরো পরিচালিত ২০১০ এর আদমশুমারি অনুযায়ী এই অঞ্চলের জনসংখ্যা ছিল ৪,২৬,০৭,৩৭৬ জন। এই সংখ্যা জাপানের সমসাময়িক মোট জনসংখ্যার প্রায় এক তৃতীয়াংশ।   নামকরণ  কান্তোও নামের আক্ষরিক অর্থ "বাধার পূর্বদিক"। বর্তমানে মোটামুটি হাকোনে চেক পয়েন্টের (関所) পূর্বদিকের অংশ বোঝাতে এই নামের ব্যবহার হয়। কান্তোও-এর বিপরীত শব্দ "বাধার পশ্চিম দিক" বলতে কান্‌সাই অঞ্চলকে বোঝানো হয়, যা পশ্চিম হোনশুর অন্তর্গত এবং ঐতিহাসিকভাবে ছিল সামন্ততান্ত্রিক জাপানের অন্যতম কেন্দ্র।   ইতিহাস  কান্তোও অঞ্চল মধ্যযুগীয় জাপানে কামাকুরা যুগ এবং আবার এদো যুগে ছিল সামন্ততান্ত্রিক ক্ষমতার কেন্দ্রবিন্দু। দেশের আধুনিক উন্নয়নের প্রথম ছাপও দেখা যায় এই অঞ্চলে। বৃহত্তর টোকিও অঞ্চল এবং বিশেষ করে টোকিও-য়োকোহামা মহানগর অঞ্চলের মধ্যে জাপান সরকারের প্রধান প্রধান দপ্তর, সর্বাধিক বিশ্ববিদ্যালয় ও অন্যান্য সাংস্কৃতিক প্রতিষ্ঠান, সর্বাধিক ঘনবসতি এবং অন্যতম প্রধান শিল্পাঞ্চল অবস্থিত। কান্তোও সমভূমির অধিকাংশই বসতি, বাণিজ্যিক ও শিল্পনির্মাণের কাজে ব্যবহৃত হলেও এখনও এখানকার কৃষিজমিতে চাষাবাদ করা হয়। প্রধান ফসল হল ধান, তবে বর্তমানে টোকিও-য়োকোহামার নিকটবর্তী অঞ্চলে শহুরে বাজারের চাহিদা মেটাতে উদ্যানপালন শুরু হয়েছে।  আধুনিক জাপানের ইতিহাসের এক বৃহৎ বিভাজিকার আকারে তাইশো যুগের শেষে ১৯২৩ খ্রিঃ ঘটে যায় বৃহৎ কান্তোও ভূমিকম্প। প্রথম বিশ্বযুদ্ধের পরবর্তী আর্থিক মন্দায় বেকায়দায় পড়া জাপানের অর্থনীতিতে এক লক্ষাধিক প্রাণহানি সমেত এই ভূমিকম্প শোচনীয় ক্ষয়ক্ষতি সাধন করে।  দ্বিতীয় বিশ্বযুদ্ধের সময় মিত্রশক্তি জাপান আক্রমণের কথা বিবেচনা করতে আরম্ভ করে। এই উদ্দেশ্যে ছকা অপারেশন ডাউনফলের অংশ অপারেশন করোনেটের লক্ষ্য ছিল কান্তোও সমভূমির দখল নেওয়া। বর্তমানে হোনশু দ্বীপে অধিষ্ঠিত মার্কিন সেনা ছাউনির অধিকাংশই এই সমভূমির নানা অংশে ছড়িয়ে আছে। এগুলোর মধ্যে আছে আৎসুগি নৌ-বায়ুসেনা ঘাঁটি, য়োকোতা বিমানঘাঁটি, য়োকুসুকা নৌঘাঁটি এবং যামা ক্যাম্প।  বৃহৎ কান্তোও ভূকম্পের পর অনেকে নতুন নতুন পদ্ধতি ও রঙ ব্যবহার করে শিল্পসৃষ্টি করতে থাকেন। এই শিল্পীরা ভূমিকম্পে বিধ্বস্ত জনপদগুলির স্মৃতি রক্ষার্থে শিল্পে ঐ জনপদগুলির উপস্থাপনা করেন। থাম্ব|কান্তোও অঞ্চলের নিক্কো পর্বতের মানচিত্র   তথ্যসূত্র
যোসেফ স্টানিসলস সলোমন (; জন্ম: ২৬ আগস্ট, ১৯৩০) বারবাইসের পোর্ট মোরেন্ট এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৫৮ থেকে ১৯৬৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শী ছিলেন জো সলোমন।   ঘরোয়া ক্রিকেট  ১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত ব্রিটিশ গায়ানা / গায়ানার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৫৮-৫৯ মৌসুমে ভারত, ১৯৬০-৬১ মৌসুমে অস্ট্রেলিয়া এবং ১৯৬৩ ও ১৯৬৬ সালে ইংল্যান্ড গমন করেন। ১৯৫৭ ও ১৯৫৭-৫৮ মৌসুমে প্রথম-শ্রেণীর ক্রিকেটে ব্রিটিশ গায়ানার পক্ষে একমাত্র ক্রিকেটার হিসেবে প্রথম তিনটে ইনিংসে সেঞ্চুরি করার গৌরবগাঁথা রচনা করেন।   টেস্ট ক্রিকেট  সমগ্র খেলোয়াড়ী জীবনে ২৭ টেস্টে অংশগ্রহণের সুযোগ পেয়েছেন তিনি। এ সময়ে ১৩২৬ রান তুলেছেন। সচরাচর ছয় কিংবা সাত নম্বরে ব্যাটিংয়ে নামতেন। ৪৬টি টেস্ট ইনিংসের মধ্যে কেবলমাত্র একটি ইনিংসকে সেঞ্চুরিতে রূপান্তর করতে পেরেছিলেন জো সলোমন। নিজস্ব প্রথম বিদেশ সফরে স্বাগতিক ভারতের বিপক্ষে দিল্লি টেস্টে এ কৃতিত্ব গড়েন।  মাঝেমধ্যে লেগব্রেক বোলিং করতেন। চার উইকেট পেয়েছেন। তন্মধ্যে, তার টেস্ট ব্যাটিং গড় ৪৫ এর তুলনায় অধিক কেন ব্যারিংটন ও বিল লরি শিকারে পরিণত হয়েছিলেন। এছাড়াও, ১৯৬০ সালে স্মরণীয় হয়ে থাকা প্রথম টাই টেস্টেও অংশগ্রহণ ছিল তার। বেশ দূর থেকে স্ট্যাম্পে নিক্ষিপ্ত বলটি জয়সূচক রানের দিকে ধাবমান ইয়ান মেকিফকে রান আউটের মাধ্যমে বিদায় করেন। পরের টেস্টে নিজের ক্যাপ স্ট্যাম্পে পড়লে হিট উইকেটে আউটের মাধ্যমে তাকে বিদায় নিতে হয়েছিল।   অবসর  ক্রিকেট খেলা থেকে অবসর গ্রহণের পর ওয়েস্ট ইন্ডিজ দল নির্বাচকের ভূমিকায় অবতীর্ণ হয়েছিলেন তিনি। এরপর ২০০৫ সালে অবসর গ্রহণের পূর্ব-পর্যন্ত নিজ মাতৃভূমি গায়ানার স্থানীয় দলে প্রশিক্ষক হিসেবে দায়িত্ব পালন করেন। বর্তমানে তিনি মার্কিন যুক্তরাষ্ট্রের নিউইয়র্কে বসবাস করছেন।   তথ্যসূত্র    বহিঃসংযোগ       ক্রিকইনফো স্ট্যাটসগুরু – উইকেটের তালিকা  বিষয়শ্রেণী:১৯৩০-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:বারবাইসের ক্রিকেটার বিষয়শ্রেণী:গায়ানীয় ক্রিকেট প্রশাসক
সাজিয়া ইলমি হলেন একজন ভারতীয় রাজনীতিবিদ এবং সামাজিক কর্মী। তিনি পূর্বে একটি টেলিভিশন চ্যানেলের সাংবাদিক ছিলেন এবং স্টার নিউজ এর একজন সঞ্চালক ছিলেন। তিনি ২০১১ এবং ২০১২ সালের অান্না হাজারের নেতৃত্বে ভারতের দুর্নীতি বিরোধী আন্দোলনের একজন মুখপাত্র হিসেবে কাজ করেছিলেন। তিনি আম আদমি পার্টি এর একজন জাতীয় নির্বাহী সদস্য হিসেবে দায়িত্ব পালন করছেন।   প্রাথমিক জীবন  সাজিয়া ইলমি ভারতের কানপুর ভিত্তিক একটি মুসলিম সম্ভ্রান্ত পরিবার জন্মগ্রহণ করেন। তাদের পরিবারের সাথে ভারতীয় জাতীয় কংগ্রেস দলের সাথে যোগাযোগ ছিল। তার পিতা কানপুর ভিত্তিক সংবাদপত্র "সিয়াসাত জাদিদ" এর প্রতিষ্ঠাতা এবং সম্পাদক ছিলেন। তার চাচা দুই দশক ধরে উত্তর প্রদেশের বিধানসভা একজন সদস্য এবং সেইসাথে রাষ্ট্র শাসনিক অফিসে অধিষ্ঠিত অন্যতম একজন হিসেবে দায়িত্ব পালন করছেন। তার বোন আরিফ মোহাম্মদ খানকে বিয়ে করেন; যিনি সাবেক ভারতীয় জাতীয় কংগ্রেসের রাজনীতিবিদ ছিলেন এবং বহুজন সমাজ পার্টি দলে যোগ দিয়ে মন্ত্রীর দায়িত্ব পালন করেছেন।  ইলমি কানপুরের সেন্ট মেরি স্কুল  এবং নৈনিতালে পড়াশোনা করেন। এরপর শিমলার সেন্ট বেডিস কলেজে সংযুুক্ত হন। তারপর তিনি সাংবাদিকতা ও সম্প্রচার বিষয়ে জামিয়া মিলিয়া ইসলামিয়া এবং ওয়েলস, কার্ডিফ বিশ্ববিদ্যালয় থেকে তিনি তার ডিগ্রী কোর্স সম্পন্ন করেন। এছাড়াও তিনি নিউ ইয়র্ক ফিল্ম একাডেমী এর ১৬এমএম ফিল্ম প্রোডাকশ থেকে ডিপ্লোমা সম্পন্ন করেন।   টেলিভিশন কর্মজীবন  ইলমি টেলিভিশনের খবর এবং তথ্যচিত্র নির্মানসহ বিভিন্ন দিক নিয়ে ১৫ বছর কাটিয়েছেন। তিনি স্টার নিউজ চ্যানেলে একজন সঞ্চালক হিসেবে কাজ করতেন; যেখানে তিনি উপস্থাপক এবং প্রযোজক হিসেবে জনপ্রিয় প্রাইম টাইম নিউজ শো দেশ বিদেশ পরিচালনা করতেন।  ইলমি ইন্টারন্যাশনাল এ্যাসোসিয়েশন অব ওমেন ইন রেডিও এন্ড টেলিভিশনের সদস্য নির্বাচিত হয়েছেন।  আরও দেখুন  আম আদমি পার্টি  ভারতীয় জনতা পার্টি তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় সাংবাদিক বিষয়শ্রেণী:ভারতীয় রাজনীতিবিদ বিষয়শ্রেণী:ভারতীয় মুসলিম বিষয়শ্রেণী:রাজনীতিতে ভারতীয় নারী বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী বিষয়শ্রেণী:ভারতীয় দুর্নীতিবিরোধী সক্রিয়কর্মী বিষয়শ্রেণী:ভারতীয় নারী টেলিভিশন সাংবাদিক বিষয়শ্রেণী:ভারতীয় নারী সক্রিয়কর্মী বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:কানপুরের ব্যক্তি বিষয়শ্রেণী:১৯৭০-এ জন্ম বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:ভারতীয় টেলিভিশন সাংবাদিক বিষয়শ্রেণী:দিল্লির সক্রিয়কর্মী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:দিল্লির সাংবাদিক বিষয়শ্রেণী:দিল্লির রাজনীতিতে নারী বিষয়শ্রেণী:দিল্লির লেখিকা
ইল্লাওয়ালাকানকানামগে অশোকা রঞ্জিত ডি সিলভা (; জন্ম: ২৮ মার্চ, ১৯৫৬) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। অবসর পরবর্তীকালে আম্পায়ার ও ধারাভাষ্যকারের ভূমিকায় অবতীর্ণ হন। ১৯৮৫ থেকে ১৯৯২ সময়কালে শ্রীলঙ্কা ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন তিনি। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে লেগ ব্রেক বোলিংয়ে পারদর্শীতা দেখিয়েছেন অশোকা ডি সিলভা। ঘরোয়া ক্রিকেটে গালে ও নন্দেস্ক্রীপ্টস দলের প্রতিনিধিত্ব করেছেন।   খেলোয়াড়ী জীবন  কলম্বোর ইসিপাথানা কলেজের প্রাক্তন শিক্ষার্থী অশোকা তার সমগ্র খেলোয়াড়ী জীবনে ১০ টেস্টে অংশ নিয়েছেন। ৩০ আগস্ট, ১৯৮৫ তারিখে ভারতের বিপক্ষে তার টেস্ট অভিষেক ঘটে। এক বছর পর একই দলের বিপক্ষে ২৪ ডিসেম্বর, ১৯৮৬ তারিখে একদিনের আন্তর্জাতিকে অভিষেক হয়।   আম্পায়ার জীবন  আইসিসি’র সেরা আম্পায়ার তালিকায় শ্রীলঙ্কার পক্ষ থেকে প্রথম আম্পায়ার মনোনীত হন। ২০০২ থেকে ২০০৪ সাল পর্যন্ত এ তালিকায় অবস্থান করলেও বাদ পড়েন। পরবর্তীতে এপ্রিল, ২০০৮ সালে এ তালিকায় সদস্য সংখ্যা ১২জন করলে তাকে পুনরায় সদস্য হিসেবে অন্তর্ভুক্ত করা হয়। ২০০৩, ২০০৭ ও ২০১১ সালের ক্রিকেট বিশ্বকাপে আম্পায়ার ছিলেন তিনি। কিন্তু তার খেলা পরিচালনায় দক্ষতার উপর নির্ভর করে কম গুরুত্বপূর্ণ খেলায় দায়িত্ব দেয়া হয়।http://www.sport360.com/cricket/news/63881-icc-world-cup-umpire-de-silva-dropped মে, ২০১১ সালের পর তাকে তৃতীয় মেয়াদে দায়িত্ব দেয়া হয়নি।http://www.espncricinfo.com/ci-icc/content/current/story/516640.html   তথ্যসূত্র    আরও দেখুন   কুমার ধর্মসেনা  টেস্ট ক্রিকেট আম্পায়ারদের তালিকা  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা   বহিঃসংযোগ        বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:বাসনাহিরা নর্থের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কান টেস্ট ক্রিকেট আম্পায়ার বিষয়শ্রেণী:শ্রীলঙ্কান ওডিআই ক্রিকেট আম্পায়ার বিষয়শ্রেণী:শ্রীলঙ্কান টি২০আই ক্রিকেট আম্পায়ার বিষয়শ্রেণী:ক্রিকেট আম্পায়ার
মাস'মাজে (মাস'মাদজে বা মেসেমেদজে নামেও পরিচিত) একটি আফ্রো-এশীয় ভাষা যা মধ্য চাদে প্রচলিত। বিচোচি প্রদেশের মৌবি হাদাবা ক্যান্টনে এ ভাষাভাষী লোক রয়েছে।Oxfam and Office National de Développement Rural (ONDR). 2016. Atlas de la vulnérabilité dans le Guera. Première partie: synthèse regional. 2nd edition (updated from 2013 edition). PASISAT (Projet d’Appui à l’Amélioration du Système d’Information sur la Sécurité Alimentaire au Tchad).   টীকা    তথ্যসূত্র   আলিও, খলিল, ২০০৪. Préliminaires à une étude de la langue kajakse d'Am-Dam, de toram du Salamat, d'ubi du Guéra et de masmaje du Batha-Est (Tchad). In: Gábor Takács (ed.), Egyptian and Semito-Hamitic (Afro-Asiatic) studies: in memoriam W. Vycichl,. 229–285. Leiden: Brill.   মার্টি, মেরিয়েন, কেলভিন ম'বারনদ্জি, এবং ক্যাথেরিনা উল্ফ. ২০০৭. L'enquete sociolinguistique des langues Birguit - Kadjakse - Masmedje du Tchad. SIL Electronic Survey Reports 2007-018. Dallas: SIL International. Online: https://sil.org/silesr/abstract.asp?ref=2007-018 .  বিষয়শ্রেণী:চাদের ভাষা বিষয়শ্রেণী:আফ্রিকার ভাষা
হান্স ফিশার (২৭ জুলাই ১৮৮১  – ৩১ মার্চ ১৯৪৫) ছিলেন একজন জার্মান জৈব রসায়নবিদ। তিনি ১৯৩০ সালে রসায়নের নোবেল পুরস্কার পেয়েছিলেন। হেমিন এবং ক্লোরোফিল গঠন এবং বিশেষত হেমিন সংশ্লেষণের জন্য তাঁর গবেষণার জন্য তিনি বিখ্যাত।   জীবনী  থাম্ব|215x215পিক্সেল|১৯০৪ সালে তরুণ হান্স ফিশার   প্রাথমিক জীবন  ফিশারের জন্ম বর্তমানে ফ্র্যাঙ্কফুর্টের জেলা শহর, হ্যাচস্টে মেইনে। তার  অভিভাবক ছোলেন ডাঃ ইউজিন ফিসার যিনি উইসবাডেন-এর কেল এন্ড কোম্পানি এর পরিচালক ছিলেন এবং কারিগরী উচ্চ বিদ্যালয়, স্টুটগার্ট, এবং আন্না হেরদেগেন এর প্রইভেটডজেন্ট  ছিলেন।  তিনি স্টুটগার্টের একটি প্রাথমিক বিদ্যালয়ে এবং পরে ১৮৯৯ সালে ম্যাট্রিক পাস করে উইসবাডেনের "হিউম্যানিস্টিস জিমনেসিয়াম"-এ যান। তিনি প্রথমে লসান বিশ্ববিদ্যালয়ে এবং তারপরে মারবার্গে রসায়ন এবং ভেষজবিদ্যায় অধ্যয়ন করেন। তিনি ১৯০৪ সালে স্নাতক, এবং ১৯০৮ সালে তিনি তার ডক্টর অব মেডিসিন-এর জন্য যোগ্যতা অর্জন করেছিলেন ।   কর্মজীবন  তিনি সর্বপ্রথমে মিউনিখের একটি মেডিকেল ক্লিনিকে এবং তারপরে এমিল ফিশারের অধীনে প্রথম বার্লিন কেমিক্যাল ইনস্টিটিউটে  কর্ম পরিচালনা করেছিলেন। তারপর তিনি ১৯১১ সালে মিউনিখে ফিরে আসেন এবং এক বছর পরে অভ্যন্তরীণ মেডিসিনের প্রভাষক হিসাবে যোগ্যতা অর্জন করেন। ১৯১৩ সালে তিনি মিউনিখের ফিজিওলজিকাল ইনস্টিটিউটে শারীরবৃত্তির প্রভাষক হয়েছিলেন। ১৯১৬  সালে তিনি ইন্সব্রুক বিশ্ববিদ্যালয় মেডিকেল কেমিস্ট্রি বিভাগের অধ্যাপক হন এবং সেখান থেকে তিনি ১৯১৮ সালে ভিয়েনা বিশ্ববিদ্যালয়ে যান। ১৯২১ সাল থেকে মৃত্যুর আগ পর্যন্ত তিনি মিউনিখের টেকনিক্যাল বিশ্ববিদ্যালয়ে জৈব রসায়ন বিভাগের অধ্যাপক পদে অধিষ্ঠিত ছিলেন।  ফিশারের বৈজ্ঞানিক কাজ বেশিরভাগ ক্ষেত্রেই রক্ত, পিত্ত এবং পাতায় ক্লোরোফিলের রঞ্জকসমূহের তদন্তের সাথে পাশাপাশি পাইর্রোলের রসায়নের সাথে সম্পর্কিত ছিল যা থেকে এই রঞ্জকগুলি উৎপন্ন হয়েছিল। বিশেষ করে তাঁর বিলিরুবিন এবং হেইমিন সংশ্লেষণ ছিল বেশ গুরুত্বপূর্ণ। তিনি এই কাজের জন্য অনেক সম্মানিত হয়েছিলেন এবং ১৯৩০ সালে নোবেল পুরস্কার পেয়েছিলেন। ১৯৭৬ সালে তাঁর (এবং হারমান এমিল ফিশার ) নামে লুনার ক্রেটার  ফিশারের নামকরণ করা হয়েছিল।   ব্যক্তিগত জীবন  ফিশার ১৯৩৫ সালে উইল্ট্রুড হাউফ এর সাথে বিবাহ বন্ধনে আবদ্ধ হয়েছিলেন। দ্বিতীয় বিশ্বযুদ্ধের শেষ দিনগুলিতে তার ইনস্টিটিউট ধ্বংস এবং তার কাজ ধ্বংসের কারণে হতাশ হয়ে তিনি মিউনিখে আত্মহত্যা করেছিলেন ।   সম্মাননা    বিজ্ঞান একাডেমির ফেলো লিওপল্ডিনা (১৯১৯)  প্রিভি কাউন্সিলর (১৯২৫)  লাইবিগ স্মৃতি পদক (১৯২৯)  রসায়নের জন্য নোবেল পুরস্কার (১৯৩০)  অনারারি ডক্টরেট, হার্ভার্ড বিশ্ববিদ্যালয় (১৯36)  রয়্যাল সোসাইটির লন্ডনের ডেভি মেডেল (১৯৩৭)   সাহিত্য    Heinrich Wieland (1950), "হান্স ফিসার আতর Hönigschmid Zum Gedächtniss und", Angewandte Chemie 1-4:, 62 (1) ডোই : 10,1002 / ange.19500620  102 ।         তথ্যসূত্র    বহিঃসংযোগ    Newspaper clippings about Hans Fischer in the 20th Century Press Archives of the ZBW   Hans Fischer on Nobelprize.org  including the Nobel Lecture, December 11, 1930 On Haemin and the Relationships between Haemin and Chlorophyll  বিষয়শ্রেণী:১৮৮১-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:জার্মান রসায়নবিদ বিষয়শ্রেণী:জার্মান জৈব রসায়নবিদ বিষয়শ্রেণী:নোবেল বিজয়ী রসায়নবিদ বিষয়শ্রেণী:জার্মান নোবেল বিজয়ী বিষয়শ্রেণী:আত্মহননকারী বিজ্ঞানী বিষয়শ্রেণী:১৯৪৫-এ আত্মহত্যা বিষয়শ্রেণী:মারবুর্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর জার্মান রসায়নবিদ
পরাসী জেলা (পূর্ব নাম নবলপরাসী জেলা) () , হচ্ছে নেপালের ৫ নং প্রদেশের একটি জেলা। রামগ্রাম হচ্ছে এই জেলার সদরদপ্তর।   ভৌগোলিক উপাত্ত  পরাসী জেলার মোট আয়তন ৬৩৪.৮৮ বর্গকিলোমিটার (২৪৫.১৩ বর্গ মাইল)।   জনসংখ্যার উপাত্ত  ২০১১ সালের আদমশুমারি অনুসারে আগের নবলপরাসী জেলার লোকসংখ্যা ছিল ৩২১০৫৮ জন।   ইতিহাস  পূর্বে, পরাসী জেলা নওলাপরাসি জেলার অংশ ছিল। উক্ত জেলা রাজ্যের প্রশাসনিক বিভাগগুলির পুনর্গঠনের পরে ২০ সেপ্টেম্বর, ২০১৫ তারিখে দুটি পৃথক জেলা যথা নওলপুর জেলা এবং পরাসী জেলাতে বিভক্ত হয়েছিল।   প্রশাসনিক অঞ্চলসমূহ  জেলাটি ৭টি স্থানীয় পর্যায়ের সংস্থায় বিভক্ত যার মধ্যে ৩টি নগর পৌরসভা এবং ৪টি গ্রামীণ পৌরসভা। নগর পৌরসভা  বড়ঘাট   রামগ্রাম   সুনোয়াল  গ্রামীণ পৌরসভা   সুস্টা  পালহি নন্দন  প্রতাপপুর  সারাওয়াল   আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা
১৮৯৬ গ্রীষ্মকালীন অলিম্পিকে অস্ট্রেলিয়া থেকে মাত্র একজন ক্রীড়াবিদ অংশগ্রহণ করে। এডুইন ফ্ল্যাক ইংল্যান্ডে জন্মগ্রহণ করে এবং ১৮৯৬ সালে সেখানখার নাগরিকত্ব ছিল। কিন্তু তিনি অধিকাংশ সময় কাটিয়েছেন অস্ট্রেলিয়ায়। তাই আন্তর্জাতিক অলিম্পিক কমিটি তাকে অস্ট্রেলিয়ার ক্রীড়াবিদ হিসেবে স্বীকৃতি দেয়।   পদকদারী  পদকনামক্রীড়াইভেন্ট এডুইন ফ্ল্যাক  অ্যাথলেটিক্স৮০০ মিটার১৫০০ মিটার   30px অ্যাথলেটিক্স  ক্রীড়াবিদইভেন্টহিটসর্বশেষফলাফলর‌্যাঙ্কফলাফলর‌্যাঙ্ক এডুইন ফ্ল্যাক৮০০ মিটার২:১০.০১২:১১.০Image:Gold medal icon bn.svg১৫০০ মিটারপ্রো/না৪:৩৩.২Image:Gold medal icon bn.svgম্যারাথনপ্রো/নাDNF-  30px টেনিস    তথ্যসূত্র     ( -এ ডিজিটালরূপে উপলব্ধ)   (উদ্ধৃত  -এ উপলব্ধ)     বহিঃসংযোগ   অস্ট্রেলিয়ান অলিম্পিক কমিটি  বিষয়শ্রেণী:১৮৯৬ গ্রীষ্মকালীন অলিম্পিকে দেশসমূহ ১৮৯৬ বিষয়শ্রেণী:১৮৯৬-এ অস্ট্রেলিয়ার ক্রীড়া
থাম্ব|দুহিগ উত্তর ১২, গ্রন্থাগার বিল্ডিং, কুইন্সল্যান্ড বিশ্ববিদ্যালয়, ব্রিসবেনের কুইন্সল্যান্ড বিশ্ববিদ্যালয়ের শিক্ষার্থীদের জন্য গ্রন্থাগার সামগ্রী ও প্রবেশ সরবরাহ করার নিমিত্তে ১৯১০ সালে প্রতিষ্ঠিত হয় ইউনিভার্সিটি অব কুইন্সল্যান্ড লাইব্রেরি (ইউকিউ লাইব্রেরি)। কালক্রমে এটি একটি ছোট প্রাদেশিক বিশ্ববিদ্যালয় গ্রন্থাগার থেকে একটি প্রধান গবেষণা গ্রন্থাগারে উন্নীত হয়েছে।East, John W.: A Brief History of the University of Queensland Library, 2006. এর প্রথমে কার্যক্রম শুরু হয় জর্জি স্ট্রিটের পুরোনো গভর্নমেন্ট হাউজ ভবনে এবং ১৯১১-১৯২৩ পর্যন্ত এখানেই কার্যালয় রাখা হয়েছিল। ১৯২৩-১৯৪৮ সাল অবধি এটি কুইন্সল্যান্ড বিশ্ববিদ্যালয়ের পাশের জর্জ স্ট্রিটের সেন্ট্রাল টেকনিক্যাল কলেজের আর্ট ব্লকে স্থানান্তরিত হয়। ১৯৪৮ সালের শেষের দিকে, লাইব্রেরিটি নতুন সেন্ট লুসিয়া ক্যাম্পাসের ডুহিগ ভবনে স্থানান্তরিত করা হয়। ১৯৫৪ এর মধ্যেই এটি তার ধারণক্ষমতা ছাড়িয়ে গেছে।  কয়েক দশক ধরে গ্রন্থাগারগুলো অবহেলার শিকার হয়েছিল। এর মধ্যে কিছু ছিল অফিসিয়াল গ্রন্থাগারিকের অভাবে এবং অন্যান্য সমস্যাগুলির মধ্যে ছিলো বিশ্ববিদ্যালয়ের ইতিহাসের প্রথম দশকগুলিতে তহবিলের অভাব। জর্জ স্ট্রিটের প্রাথমিক বিল্ডিঙয়ে সাদা পিঁপড়ের বিচরণ ছিলো এবং পর্যাপ্ত জায়গার অভাবও ছিল। সেন্ট লুসিয়ায় স্থানান্তরিত হওয়ার পরে ১৯৬৪ সালে ডুহিগ বিল্ডিংটি প্রসারিত করা হয় এবং বিভাগের প্রয়োজনে ছোট লাইব্রেরিগুলিও সম্প্রসারিত হয়েছিল। ১৯৭৪ সালে, ডুহিগ বিল্ডিং এর সক্ষমতা ছাড়িয়ে যাওয়ায় বিশ্ববিদ্যালয়ের তৎকালীন গ্রন্থাগারিক ডেরেক ফিল্ডিংয়ের নির্দেশনায় কেন্দ্রীয় গ্রন্থাগারটি নির্মিত হয়। ক্রমবর্ধমান বিজ্ঞান সংগ্রহের জন্য একটি চারতলা ভবনে ১৯৭৬ সালে বায়োলজিকাল সায়েন্সেস গ্রন্থাগারটি নির্মিত হয়। গ্রন্থাগারকে উপাচার্য এবং অস্ট্রেলিয়ার গভর্নর-জেনারেল স্যার জেলম্যান কাউনের নামে নামকরণ করা জেলম্যান কাউয়েন বিল্ডিংয়ের এক জায়গায় একত্রিত করা হয়েছিল।  ১৯৮৪ সালে রয়্যাল ব্রিসবেন হাসপাতালে খোলা হয় দ্য হার্টসন মেডিকেল লাইব্রেরি, এটি অনেকগুলি ছোট মেডিকেল লাইব্রেরির সংমিশ্রণ ছিল। ১৯৯০ সালে খোলা হয়েছিল ফিজিকাল সায়েন্সেস এবং ইঞ্জিনিয়ারিং লাইব্রেরি এবং একই বছর আরেকটি তলায় ল লাইব্রেরি যাত্রা শুরু করে।  ১৯৯৩ সালে থ্যাচার মেমোরিয়াল লাইব্রেরি এবং রিংরোজ লাইব্রেরি দুটো বন্ধ করার পরে ১৯৮৯ সালে বিশ্ববিদ্যালয়ের সাথে সংযুক্তির অংশ হিসাবে গ্যাটনের কুইন্সল্যান্ড কৃষি কলেজের গ্রন্থাগারটি অধিগ্রহণ করে।  বর্তমানে ইউকিউ গ্রন্থাগারটি কুইন্সল্যান্ডের তেরটি স্বতন্ত্র শাখা সমেত সব গ্রন্থাগারের একটি সমন্বিত নেটওয়ার্ক।   তথ্যসূত্র   বিষয়শ্রেণী:গ্রন্থাগার ও তথ্য বিজ্ঞান বিষয়শ্রেণী:গ্রন্থাগার বিষয়শ্রেণী:বিশ্ববিদ্যালয় গ্রন্থাগার বিষয়শ্রেণী:অস্ট্রেলিয়ার বিশ্ববিদ্যালয়